Hallein
Hallein is a Stod an Bundeslaund Soizburg in Östareich. Sie is de zwoatgreessde Stod an Soizburga Laund und aso eppan zen Kilomeeter an Sidn vo da Laundeshaptstod. Sie is aa d' Bezirkshaptstod vam Hallein (Tennengau).

Da Naum "Hallein" kimmb vam oidhoudeitschen * hal(a)- und da Vakleanerrungsform „-lin“ (Neichoudeitsch „-lein“). Launge Zeid is ma vohra kejtischen Wurzel *hal- ‚Salz‘ asgaunger. Nochdems netta an Inselkejitischen a Umwaundlung vo s' auf 'h' gem hod, is ma heidzdog wiader vo derer Theorie mim kejtischen Ursprung okemmer. Weiders deitt de Betonung vo da easchten Sijm aa dodrauf hih, daas da Naum aus'm Germanischen herkimmb.

A' da Stod is aa schoh za da Zeid vo d' Kejten Soiz oobaud worn. As derer Zeid hod maraa vie oide Socher gfunden. Zweng dem gibs sogor a oagens Kejtenmuseum z' Hallein. Aa noh seer bekaunnt is de Brauerei an Stodtei Koidenhausen. Ausserdem hod z' Hallein laung da Gruawer Fraunz Xaaver gwont, des is da Komponist vam Weihnichtsliadel "Stije Nocht, Heilige Nocht", der glei neem da Kirch a' da Oidstod begroom is.

Leit 

An Joar 1891 hod Hallein schoh 12.783 Leit ghob, an Joar 2001 bei da Voikszejung sands daunn schoh 18.399 gwen. Hallein woxt oiso schnejer wias restliche Bundeslaund. Bsundeascht ad 1970er Joar sand an Haffer Leit voh da Tyrkei und vam ehemoling Jugoslawien in d' Stod kemmer, weis z' Hallein an Haffer Industrie gibb und dozmois Orweiter a' derer gfejd haum. Da Ausländerauhtei a' da Stod betrogg dessweng heidzdog aso eppa 20 Prozent.

Gliaderrung 

Hallein bstäht as d' foigernden Katastroigmoana:

 Au (Au)
 Dirnberg (Dürnberg) - besser bekaunnt ois: Bod Dirrnberg (Bad Dürrnberg), aa Heilbod Dyrrnberg (Heilbad Dürrnberg); INFO: de Katastroigmoa und de Ortschoft wern unterschiadlich gschriem.
 Burgfriad (Burgfried)
 Gaump (Gamp)
 Grias (Gries)
 Koidenhausen (Kaltenhausen)
 Neioim (Neualm)
 Reehof (Rehhof)
 Toxoch-Riaf (Taxach-Rif)

Prominenz 

 Fux Herbert, Voiksschauspiejer
 Ilsanker Herbert, Fuassboispiejer
 Kuljić Sanel, Fuassboi-Nazionoispiejer
 Neumayr Toni, Buagermoasta vo da Stod Hallein und vo Soizburg
 Primočić Agnes, Politikerrin und Wiaderstaundskämpferrin
 Stangassinger Thomas, Schieforer

Beleg

Im Netz 

 Webseite der Gemeinde
 Bezirkshauptmannschaft Hallein
 

Gemeinde im Land Salzburg
Ort im Bezirk Hallein
Hallein